Unozinti osemncane uzimisele ukuphuca uKhune ijezi kwiKaizer ChiefsUSIVE Gqezengele onesifiso sokuthi adlondlobale aze aphuce * -Itumeleng Khune ijezi Isithombe: NEDBANK SPORT/TWITTERZAKHELE XABA | October 6, 2019BAMBALWA onozinti eMzansi abangalimisa ngesihloko elokuthi bazogudluza * -Itumeleng Khune ekuzitamuzeleni ijezi kwiKaizer Chiefs okuyinto aseyenze iminyaka ngaphansi kwabaqeqeshi abahlukene.Kodwa uSive “Khune” Gqezengele (22) waseBhayi obekade eseqenjini leNedbank Ke Yona ka-2019,uzinika amasizini amabili kuphela ukuthi athathe indawo kaKhune eNaturena.UGqezengele, obizwa ngoKhune ngakubo ngenxa yekhono lakhe epalini nokwaziwa ukuthi uyazifela ngo-Itu, ubekade eseqenjini labadlali abangu-18 be Ke Yona abacazelwe amaqembu e-Absa Premiership. Utomule iChiefs azoziqeqesha nayo inyanga ezama ukuzitholela inkontileka.“Ngijabule kakhulu ukuthi ngitomule iKaizer Chiefs.Nabangani bami engikhule nabo kade bengifisela ukuthi ngithole yona.“Ngikhule ngimthanda * -Itumeleng Khune.Ukufika kwami kwiChiefs uKhune uzongithanda kakhulu ngoba ngenza lento ayenzayo.“Kade ngangifuna ukuba seduze kwakhe,ngijime naye.Ekuvimbeni amabhola asemoyeni uzongisiza kakhulu ngoba ngibuye ngihluleka nokuphaka amabhola esengivele ngiqalile ukukulungisa.“Uma ngiyithola Inkontileka ngeke ngibe nankinga nokubolekiswa noma emaqenjini eGladAfrica kodwa emuva kwamasizini amabili ngifuna ukudla ijezi kwiKaizer Chiefs,” kusho uGqezengele.Baningi onozinti abasezingeni eliphezulu abahlulekile ukwephuca uKhune ijezi kwiChiefs, bagcina bejokolile bayojoyina amanye amaqembu.Kulaba onozinti kubalwa uThela Ngobeni osekwiHighlands Park, Brilliant Khuzwayo, Riyaard Pieterse nabanye. Emasontweni adlule, uDaniel Akpeyi uthe uyazi ukuthi akukho angakwenza ukugudluza uKhune iChiefs ethwale kanzima elimele.“Ngizofika eNaturena ngidlale ngendlela engiyijwayele.Ayikho ingcindezi ekutheni uKhune udlalela iqembu lesizwe. Bakhona o-Akpeyi noBruce Bvuma.“Nginakho ukuzethemba ukuthi ngingaba unozinti wesibili emuva kwalokho ngiyithathe indawo kaKhune.“Ungunozinti engimthandayo kwiPSL, nezikibha zami ngizibhala yena.Okunye okungigqugquzelayo lokho ukuthi ngisebenze ngokuzikhandla ukuze ngizomgudluza.“Onozinti abaningi bahlulekile ukumsusa.Kade uKhune elimele, uVries (Virgil) wathola ithuba lokuzibonakalisa kodwa wahluleka.Ngangihlezi ekhaya ngikhala ukuthi ukuba yimina othole ithuba likaVries,”kusho uGqezengele.Abadlali abangu-16 bacazelwe amaqembu e-Absa Premiership, kwathi ababili bajoyina iTS Galaxy engompetha beNedbank Cup okumanje badlala kwiCaf Confederation Cup.
